Odense Adresse-Contoirs Efterretninger, 1835-02-23
London er det Punkt, hvorhen nu fortrinsviis Politikernes Blikke vende sig, da det meer og meer bekræfter sig, at vigtige Forhandlinger snart ville finde Sted der. Grev Pozzo di Borgo, – som den russiske Keiser har kaldet did med en aarlig Gage af 50,000 Rubler, 2000 Rubler i Postgebyhrer, 10,000 Rubler til Reiseomkostninger m.m. - har tiltraadt sin nye Post, og er af den engelske Konge modtagen med megen Udmærkelse. Ligeledes er den preussiske Gesandt ankommen; den franske er paa Reisen, og den østerrigske ventes snart. Den franske Koureer forsikkrer at disse Konferentser over de store europæiske Anliggender skulle holdes under Forsæde af Grev Pozzo di Borgo, hans Palais, og danne et Modstykke til de forrige, i Talleyrands og Whig Ministeriets Tid, hvorved den Aand, der vil komme til at herske i dem, tilstrækkeligen er antydet, Som vist antager den, at en af Konferentsens første Bestræbelser vil gaae ud paa en Ægteforbindelse imellem Don Carlos's Søn og den unge spanske Dronning; men en farlig Anstødsteen herfor torde Man, foruden i den spanske Nations Aand, ogsaa møde derved, at Don Carlos paa det Bestemteste skal have vægret sig ved at indlade sig paa dette Projekt. Flere almeeneuropæiske Spørgsmaal ville komme paa Bane, hvoriblandt det hollandsk belgisk-luxemburgske, hvilket sandsynligviis i disse Konferentser vil erholde en heel anden Besvarelse, end i de Talleyrandske Protokoller. Om den Rolle, som Frankerigs Gesandt vil komme til at spille ved disse Forhandlinger, mene saavel Koureren" som Konstitutionel, at Man ikke kan være i Tvivl, ja sidstnævnte Blad paastaaer endog som afgjort, at hans Jnstrux gaaer ud paa, ikke at forstyrre det konservative Parties Udvikling, der af "Doktrinairerne" betragtes som en nødvendig Følge af det, ogsaa af dem antagne ModstandsSystem, at han, langt fra at holde sig fri fra den Aand som almindeligen besjæler det diplomatiske Korps i London, skal gjøre sig al Flid for, at vorde optagen i de absolutistiske Gesandteres Konferentser; ja den tilføier endog, at Man fra de øvrige Magters Side kun har villet tilstede Hr. Sebastianis Afsendelse til London paa den betingelse, at han ganske skulde gaae ind i den absolutistiske Diplomaties Aand hvilket den mener ikke vil falde ham vanskeligt. - En særskilt Bestræbelse for Grev Pozzo di Borgo skal være, at komme overeens med Hertugen af Wellington om, hvorledes Engelland kunde hindres fra en altfor nøie Forbindelse med Østerrig i det orientalske Anliggende, da Rusland i Særdeleshed ugjerne vilde see en slig Forbindelse. Dette Punkt vedbliver ogsaa denne Magt at skjænke særdeles Opmærksomhed, og skal derfor med megen Mistro have betragtet den engelske Flaades vedvarende Ophold i Levanten, som havde givet Anledning til, ved 8000 Mands Virksomhed, at fremskynde Fuldendelsen af de kjæmpemæssige Fæstningsværker omkring Sebastopool, der inden et Aar skal være ligesaa uindtageligt som Malta. Mageløs Virksomhed herskede - Alt ifølge engelske Beretninger - paa Værfterne der. 2 Linieskibe og 2 Fregatter vare i Efteraaret løbne af Stabelen. 25 Linieskibe og 35 Fregatter, som stode paa Stabelen, skulle være seilfærdige inden 3 Aar, og 5 Dampskibe ventedes fra Engelland til de 7, som Rusland allerede holder i Fart paa det sorte Hav. - Jøvrigt er den engelske Flaade i Levanten endeligen den 8 f. M. afseilet til Malta, for der at overvintre.